Document ID: 32005R1343

A BIZOTTSÁG 1343/2005/EK RENDELETE
(2005. augusztus 16.)
a 2004. április 1-jétőljúnius 30-ig tartó időszak alatt a feldolgozóiparnak szállított tonhal után a termelő szervezeteknek járó kompenzációs támogatás előírásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati és akvakultúra-ágazati termékek piacának közös szervezéséről szóló, 1999. december 17-i 104/2000/EK tanácsi rendeletre (1) és különösen annak 27. cikke (6) bekezdésére,
mivel:
(1)
A tonhaltermelők szervezetei bizonyos feltételek mellett a feldolgozóiparnak leszállított tonhalmennyiségre a 104/2000/EK rendelet 27. cikkében előírt kompenzációs juttatásban részesülhetnek azon naptári negyedév alatt, amelyekre az árakat megállapították, amennyiben mind a közösségi piacon érvényes átlag negyedéves eladási ár, mind a kompenzációs adóval terhelt behozatali ár az adott esetben alacsonyabb volt, mint az érintett termék közösségi termelői árának 87 %-a.
(2)
A közösségi piac helyzetének elemzése alapján azt a következtetést lehet levonni, hogy a 2004. április 1-jétőljúnius 30-ig tartó időszak alatt a 10 kilogrammnál nehezebb sárgaúszójú tonhal (Thunnus albacares) darabjának a 104/2000/EK rendelet 27. cikkben szabályozott átlag negyedéves eladási ára, illetve behozatali ára a hatályban lévő közösségi termelői ár 87 %-a alatt van a 2346/2002/EK tanácsi rendelet (2) által megállapított szabályok szerint.
(3)
A támogatásra való jogosultság meghatározásához számításba vehető műveletek azon eladások, amelyek a figyelembe vett negyedév alatt kerültek kiszámlázásra, és amelyek számláját a feldolgozásra szánt tonhal után járó kompenzációs támogatás tekintetében a 104/2000/EK tanácsi rendelet részletes alkalmazási szabályainak megállapításáról szóló, 2001. november 9-i 2183/2001/EK bizottsági rendelet (3) 4. cikkének megfelelően beszámították az átlagos havi eladási ár kiszámításához.
(4)
A 104/2000/EK rendelet 27. cikke (2) bekezdésének megfelelően a juttatás összege semmilyen esetben sem haladhatja meg a küszöbár és az érintett termék közösségi piaci átlag eladási árának különbözetét, vagy e küszöb 12 %-ának megfelelő átalányösszeget.
(5)
A kompenzációs juttatásban részesíthető mennyiségek az érintett negyedévben semmilyen esetben sem haladhatják meg a 104/2000/EK rendelet 27. cikke (3) bekezdésében rögzített határt.
(6)
A Közösség vámterületén működő feldolgozóipari cégeknek eladott és leszállított, 10 kilogrammnál nagyobb súlyú sárgaúszójú tonhalak (Thunnus albacares) értékesített és leszállított mennyisége magasabb volt az érintett negyedévben, mint az előző három halászati év azonos negyedévében. Mivel ezek a mennyiségek meghaladják a 104/2000/EK rendelet 27. cikkének (3) bekezdése által megállapított felső határt, korlátozni kell a juttatásban részesíthető termékek összmennyiségét.
(7)
A 104/2000/EK rendelet 27. cikke (4) bekezdése által előírt felső határok alkalmazása során az egyes termelői szervezeteknek járó juttatás kiszámításához az érintett termelői szervezetek között rögzíteni kell a támogatható mennyiségek felosztását a 2001-es, 2002-es és 2003-as halászati év ugyanazon negyedévére vonatkozó termelésük arányában.
(8)
Az e rendeletben előírt intézkedések összhangban vannak a halászati termékek irányítóbizottságának véleményével,
ELFOGADTA EZT A RENDELETET:
1. cikk
A 104/2000/EK rendelet 27. cikke által előírt kompenzációs juttatás a 2004. április 1-jétőljúnius 30-ig tartó időszakra a 10 kilogrammnál nagyobb súlyú sárgaúszójú tonhalakra (Thunnus albacares) engedélyezett:
A juttatás legmagasabb összege a 104/2000/EK rendelet 27. cikke (2) bekezdése első és második francia bekezdésének megfelelően 24 euró/tonnában került meghatározásra.
2. cikk
(1) A kompenzációs juttatásból kedvezményezésre jogosult mennyiségek összessége 26 353,548 tonna 10 kilogrammnál nagyobb súlyú sárgaúszójú tonhal (Thunnus albacares).
(2) Az összmennyiség érintett termelői szervezetek közötti felosztása a mellékletben került meghatározásra.
3. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. augusztus 16-án.

Labels: 3
1
5
6